تورکیه-نین خاریجی ایشلر ناظیری مولود چاووش اوغلو آلمانیادا حکومت قورولماسیندان سونرا جمهور باشقانی رجب طیب اردوغان آلمانیا باش ناظیری آنگلا مرکلی تورکیه-یه دعوت ائدجگینی آچیقلادی.
خاریجی ایشلر ناظیری مولود چاووش اوغلو، آنتالیادا آلمان ژورنالیست‌لره وئردیگی آچیقلامادا، جمهور باشقانی اردوغانین آلمان باش ناظیری آنگلا مرکل و جمهور باشقانی فرانک والتر اشتاین مایر آراسیندا تلفون دانیشیغی اولدوغونو بیلدیردی.
چاووش اوغلونون سؤزلرینه گؤره، آلمانیادا یئنی حکومت فورمالاشدیریلدیق‌دان سونرا جمهور باشقانی اردوغان یا آلمانیایا سفر ائده‌جک و یا آنگلا مرکلی تورکیه‌-یه دعوت ائده‌جک. چاووش اوغلو بیلدیردی کی، تورکیه علاقه‌لرین نورماللاشدیریلماسینی دستکلییر. ایکی اؤلکه آراسینداکی دیالوگ داوام ائتدیریلمه‌لی‌دیر.
